سەرچەوەگە وە ئاژانس شەفەق نیوز وت، پیاویگ پەنجا ساڵان لە مەرافیگ کوشیاگە لە گەرەک گاتون لە خوەرئاوای بەعقوبە، وتیش مەرافەگە لەمابەین کۆمەڵەیگ لە کەسە نزیکەیل دروسبویە و هیزەیل ئەمنی لە شوین رویداوەگە ئامادەبوینە و رێکارەیل پێویست وەرگردنە.
لە رویداویگتر سەرچەوەگە وت، مناڵیگ سێ ساڵان گیان لە دەسدایە لە ئەنجام کەفتنی لە بەرزایی ماڵیان لە ناحیەی عزێم ، دیاریکرد" تەرم مناڵەگە ئەرا پزیشک دادوەری کلکریاس، و دەسڵاتدارەیل ئەمنی لێکۆڵینەوە لە رویداوەگە وازکردنە.
لە رویداو سێیەم وەپای هەمان سەرچەوە، چوار کەس لە یەک خیزان تویش زەخمداری سەختیگ بوین وە لەیەکداین ماشیانیان وەگەرد مادەیل بیناسازی، ک وەلای شۆستەی جادەی (بەغدا کەرکوک)  لە دیالە دانریاوێد  ئەرا کارەیل دروسکردن شۆستەی جادەگە.
